Александър Пушкин
Облак

Превод от руски: Радой Ралин, —

chitanka.info

Облак[0]

Ти, облак последен след буря отвяна,

единствен ти само в лазура остана,

единствен си сянка унила прострял,

единствен смущаваш деня засиял.

Небето нацяло ти както облече

и мълния страшна навред те насече.

Простора ти с тайнствен гръм разлюля

и алчната почва със дъжд наполя.

Достатъчно, скрий се! След дивата сила

земята отново се е освежила.

И вятърът, милвал листенца безброй,

те гони в небето, видяло покой.

[0] Напечатано в „Московский Наблюдатель“, 1835, май. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.